**Spre nicăieri**

*Mihail Janto*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Te naști cu dragostea în tine

și din priviri o înțelegi,

iar din cuvintele-ți puține,

devin cândva și fraze-ntregi.

Tânjești la dragoste o viață,

tu vrei s-o dai și la străini,

dar sufletul multe învață,

pe drumul presărat cu spini.

Trăiești cu dragostea în tine,

crezând că ai destinu-n mâini,

dar clipele sunt prea puține,

din sclavi nu devenim stăpâni.

Traiești cu dragoste, ți-e bine,

o porti în piept, prin ea mai crești

și-atunci când pleci doar ea te ține,

chiar dacă mâine, nu mai ești.

Trăiești cu dragostea în tine,

ce sună-ades a poezie,

te-ntrebi ce îți mai aparține,

când vine toamna cea târzie.

Cum dragostea n-are o lege,

ce-a fost prea mult, azi e puțin,

când omul n-o mai înțelege,

s-ar judeca cu-al său destin.

Odată toate-s amintire

și tot ce-ai vrut, s-a dus de ieri,

rămai cu-o lacrimă-n privire,

suflet deschis, spre nicăieri.